CELEX: C2006/249/26
Language: et
Date: 2006-10-14 00:00:00
Title: Kohtuasi T-87/94: Esimese Astme Kohtu 30. mai 2006.  aasta otsus — Blom jt versus komisjon (Kahju hüvitamise hagi — Lepinguväline vastutus — Piim — Täiendav maksustamine — Individuaalne kvoot — Turustamata jätmise kohustuse võtnud tootjad — SLOM 1983 tootjad — Kohustuse lõppemisel tootmise taaskäivitamata jätmine)

14.10.2006   
            
            
               ET
            
            
               Euroopa Liidu Teataja
            
            
               C 249/10
            
         Esimese Astme Kohtu 30. mai 2006. aasta otsus — Blom jt versus komisjon
   (Kohtuasi T-87/94) (1)
   
   (Kahju hüvitamise hagi - Lepinguväline vastutus - Piim - Täiendav maksustamine - Individuaalne kvoot - Turustamata jätmise kohustuse võtnud tootjad - SLOM 1983 tootjad - Kohustuse lõppemisel tootmise taaskäivitamata jätmine)
   (2006/C 249/26)
   Kohtumenetluse keel: hollandi
   Pooled
   
      Hagejad: J. C. Blom (Blokker, Madalmaad) ja teised hagejad, kelle nimed on toodud kohtuotsuse lisas (esindajad: advokaadid H. Bronkhorst ja E. Pijnacker Hordijk, hiljem E. Pijnacker Hordijk)
   
      Kostjad: Euroopa Liidu Nõukogu, (esindajad: A. Brautigam ja A.-M. Colaert, hiljem A.-M. Colaert) ja Euroopa Ühenduste Komisjon, (esindajad: T. van Rijn, keda abistas advokaat H.-J. Rabe, hiljem T. van Rijn)
   Kohtuasja ese
   EÜ lepingu artikli 178 (nüüd EÜ artikkel 235) ja EÜ lepingu artikli 215 teise lõigu (nüüd EÜ artikli 288 teine lõik) alusel esitatud kahju hüvitamise nõue kahju eest, mis hagejale väidetavalt tekkis, kuna nõukogu 31. märtsi 1984. aasta määruse (EMÜ) nr 857/84, mis käsitleb üldeeskirju määruse (EMÜ) nr 804/68 artiklis 5c sätestatud maksu kohaldamiseks piima ja piimatoodete sektoris (EÜT L 90, lk 13), täiendatud komisjoni 16. mai 1984. aasta määrusega (EMÜ) nr 1371/84, mis määras kindlaks täpsema korra määruse (EMÜ) nr 804/68 artiklis 5c sätestatud lisamaksu kohaldamiseks (EÜT L 132, lk 11), kohaldamise tõttu ei võinud ta piima turustada.
   Otsuse resolutiivosa
   
               1.
            
            
               Jätta hagi J. C. Blomi esitatud osas rahuldamata.
            
         
               2.
            
            
               Mõista kohtukulud välja hagejalt
            
         
               3.
            
            
               Lisas nimetatud hagejate osas tehakse käesolevas asjas kohtuotsus hiljem.
            
         
      (1)  ELT C 90, 26.3.1994.